CELEX: 22005D0095
Language: sl
Date: 2005-07-08 00:00:00
Title: Sklep Skupnega odbora EGP št. 95/2005 z dne  8. julija 2005  o spremembi Priloge I (Veterinarske in fitosanitarne zadeve) k Sporazumu EGP

24.11.2005   
            
            
               SL
            
            
               Uradni list Evropske unije
            
            
               L 306/18
            
         
      SKLEP SKUPNEGA ODBORA EGP
   
   št. 95/2005
   z dne 8. julija 2005
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sklepom Skupnega odbora EGP št. 30/2005 z dne 11. marca 2005 (1).
            
         
               (2)
            
            
               Odločbo Komisije 2004/842/ES z dne 1. decembra 2004 o pravilih za izvajanje, po katerih lahko države članice dovolijo dajanje v promet semen tistih sort, za katere je bila vložena prošnja za vpis v nacionalni katalog sort poljščin ali zelenjadnic (2), je treba vključiti v Sporazum.
            
         
               (3)
            
            
               Odločbo Komisije 2004/893/ES z dne 20. decembra 2004 o začasnem trženju določenega semena vrste Secale cereale, ki ne izpolnjuje zahtev Direktive Sveta 66/402/EGS (3), je treba vključiti v Sporazum.
            
         
               (4)
            
            
               Odločbo Komisije 2004/894/ES z dne 20. decembra 2004 o začasnem trženju določenega semena vrste Triticum aestivum, ki ne izpolnjuje zahtev Direktive Sveta 66/402/EGS (4), je treba vključiti v Sporazum.
            
         
               (5)
            
            
               Odločbo Komisije 2005/5/ES z dne 27. decembra 2004 o postopkih Skupnosti za primerjalne poskuse in testiranje semen in razmnoževalnem materialu nekaterih sort poljščin in zelenjadnih vrst in trte v skladu z direktivami Sveta 66/401/EGS, 66/402/EGS, 68/193/EGS, 92/33/EGS, 2002/54/ES, 2002/55/ES, 2002/56/ES in 2002/57/ES za leta od 2005 do 2009 (5) je treba vključiti v Sporazum –
            
         SKLENIL:
   Člen 1
   Za točko 35 (Odločba Komisije 2004/371/ES) se v delu 2 poglavja III Priloge I k Sporazumu vstavi naslednje točke:
   
               „36.
            
            
               
                  32004 D 0842: Odločba Komisije 2004/842/ES z dne 1. decembra 2004 o pravilih za izvajanje, po katerih lahko države članice dovolijo dajanje v promet semen tistih sort, za katere je bila vložena prošnja za vpis v nacionalni katalog sort poljščin ali zelenjadnic (UL L 362, 9.12.2004, str. 21).
               Za namen tega sporazuma veljajo določbe Odločbe z naslednjo prilagoditvijo:
               Sklicevanja na druge akte v Odločbi se štejejo za ustrezna v obsegu in obliki, v kateri so ti akti vključeni v Sporazum.
            
         
               37.
            
            
               
                  32004 D 0893: Odločba Komisije 2004/893/ES z dne 20. decembra 2004 o začasnem trženju določenih semen vrste Secale cereale, ki ne izpolnjujejo zahtev Direktive Sveta 66/402/EGS (UL L 375, 23.12.2004, str. 31).
            
         
               38.
            
            
               
                  32004 D 0894: Odločba Komisije 2004/894/ES z dne 20. decembra 2004 o začasnem trženju določenih semen vrste Triticum aestivum, ki ne izpolnjujejo zahtev Direktive Sveta 66/402/EGS (UL L 375, 23.12.2004, str. 33).
            
         
               39.
            
            
               
                  32005 D 0005: Odločba Komisije 2005/5/ES z dne 27. decembra 2004 o postopkih Skupnosti za primerjalne poskuse in testiranje semen in razmnoževalnem materialu nekaterih sort poljščin in zelenjadnih vrst in trte v skladu z direktivami Sveta 66/401/EGS, 66/402/EGS, 68/193/EGS, 92/33/EGS, 2002/54/ES, 2002/55/ES, 2002/56/ES in 2002/57/ES za leta od 2005 do 2009 (UL L 2, 5.1.2005, str. 12).
               Za namen tega sporazuma veljajo določbe Odločbe z naslednjo prilagoditvijo:
               Sklicevanja na druge akte v Odločbi se štejejo za ustrezna v obsegu in obliki, v kateri so ti akti vključeni v Sporazum.“
            
         Člen 2
   Besedila odločb 2004/842/ES, 2004/893/ES, 2004/894/ES in 2005/5/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 9. julija 2005, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).
   Člen 4
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 8. julija 2005
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 198, 28.7.2005, str. 18.
   
      (2)  UL L 362, 9.12.2004, str. 21.
   
      (3)  UL L 375, 23.12.2004, str. 31.
   
      (4)  UL L 375, 23.12.2004, str. 33.
   
      (5)  UL L 2, 5.1.2005, str. 12.
   
      (6)  Navedena ni nobena ustavna zahteva.